শ্রীভূমি স্পোর্টিং ক্লাবের দুর্গাপুজোর উদ্বোধন আজ

কলকাতা: কলকাতার (Kolkata) অন্যতম আকর্ষণ শ্রীভূমি স্পোর্টিং ক্লাবের (Sreebhumi Sporting Club) দুর্গাপুজোর (Durga Puja 2025) উদ্বোধন হল আজ। এবছরের থিম “ নিউ জার্সির স্বামীনারায়ণ অক্ষরধাম মন্দির।”। বিশাল এলাকা জুড়ে গড়ে ওঠা এই মন্দির তার মাহাত্ম্য ও সৌন্দর্যের জন্য অল্প সময়ের মধ্যেই দর্শকদের মন জয় করেছে। আর তাই এবছর সেই মন্দিরকেই থিম হিসেবে বেছে নিয়েছে শ্রীভূমির কর্তৃপক্ষ।

সোনালি সাজে সেজে উঠেছে গোটা প্যান্ডেল এলাকা। চারপাশে থাই স্থাপত্যের নিখুঁত ছোঁয়া, ঝলমলে আলোকসজ্জা আর বর্ণিল পরিবেশে জমে উঠেছে উৎসবের আমেজ।

আরও পড়ুন: মহানগরের মহাপুজোয় তেলেঙ্গাবাগান

সাবেকি ধাঁচে প্রতিমা থাকলেও মণ্ডপসজ্জায় ফুটে উঠেছে অনন্য শৈল্পিকতা। আজ সন্ধ্যায় আনুষ্ঠানিক উদ্বোধন করবেন মুখ্যমন্ত্রী মমতা বন্দ্যোপাধ্যায়। শনিবার দুপুর ৩টে নাগাদ মুখ্যমন্ত্রী প্রথমে টালা প্রত্যয়ে যাবেন। এর পরে তাঁর শ্রীভূমিতে যাওয়ার কথা রয়েছে। জানা গিয়েছে, উদ্বোধনী অনুষ্ঠানে উপস্থিত থাকবেন টলিপাড়ার বেশ কয়েকজন জনপ্রিয় তারকাও।

প্রতিবছরের মতো এবারও দর্শনার্থীদের জন্য রয়েছে বিশেষ আকর্ষণ। সোনালি আলোয় ভরা সেলফি জোন, প্রতিদিনের সাংস্কৃতিক অনুষ্ঠান এবং আলাদা আভিজাত্যের আবহ। এবার দেখার বিষয় পুজোর প্রথম দিন থেকেই উপচে পড়া ভিড় জমতে শুরু করবে শ্রীভূমি স্পোর্টিং ক্লাবের প্যান্ডেলে?